રાજસ્થાનની રાજધાની જયપુરના આમેરઓડ વિસ્તારમાં એક સાધારણ પરિવારમાં જન્મેલા ઇરફાન ખાનના પિતાની આ વિસ્તારમાં જ ટાયર પંક્ચર બનાવવાની દુકાન હતી. ઇરફાન ખાન પરિવારનો સૌથી મોટો પુત્ર હતો. ઘરના લોકોને એવી આશા હતી કે ઇરફાન જલદી કમાવાનું શરૂ કરી દેશે, પરંતુ ઇરફાન આમ કરવામાં અસફળ રહ્યો. તે ઘરેથી ખોટું બોલીને દિલ્હી આવી ગયો. અહીં આવીને રાષ્ટ્રીય નાટ્ય વિદ્યાલયમાં પ્રવેશની કોશિશ કરી, પરંતુ તેની પાસે આ માટે જરૂરી ૧૦ નાટકનો અનુભવ ન હતો. ઇરફાન ફરી વાર ખોટું બોલ્યો. ત્યાં સુધી તો બધું સારું ચાલ્યું, પરંતુ મોટી પરેશાની તો ત્યારે આવી જ્યારે એનએસડીમાં તેને પ્રવેશ મળી ગયો. તેના પિતા મૃત્યુ પામ્યા.